Krameria
Krameria je tipski rod u malehnoj porodici Krameriaceae, cvjetnica u redu Zygophyllales, razred Magnoliopsida, divizija Tracheophyta. Za rod Krameria (po kojem i porodica imenovana) smatralo se da ima 25 priznatih vrsta, ali novijim podacima ima ih 18. Porodica obuhvaća jedino rod Krameria L. ex Loefl.,.. Ovo su poluparazitske biljke (hemiparaziti) sa juga Sjedinjenih Američkih Država, Srednje Amerike, sjevernog priobalnog područja Južne Amerike, (Brazila i Perua). To su niži grmovi sa velikim crvenim cvjetovima koji rastu na suhim, pjeskovitim staništima na planinskim padinama, na nadmorskim visinama od 3.000 do 8.000 stopa u nekoliko provincija Perua, posebno u blizini grada Huánuco. Korijen sadrži crveni pigment flobafen. Područja od oko 18 vrsta nalaze se samo u neotropisu. Njihov dom se kreće od jugozapadnih Sjedinjenih Država do Čilea i Karipskih ostrva. Deset vrsta se javlja od Kanzasa do jugozapadnog dijela Sjedinjenih Država (s različitim populacijama jedne vrste na Floridi i susjednim područjima u Džordžiji) do Kostarike. Šest vrsta javlja se od sjeverne Kolumbije do istočnog središnjeg Brazila, a jedna vrsta (Krameria ixine) seže do meksičke Sinaloe i Velikih i Malih Antila. Dvije vrste se javljaju u zapadnoj i srednjoj Južnoj Americi u Peruu, Boliviji, sjeveru Čilea i Argentini. Uspijevaju u toplim i suhim i polusušnim područjima.